EkBass/fiwiki-20250220-pages-articles huggingface dataset:
Vapaussoturi

Vapaussoturi on Vapaussodan Perinneliitto ry:n kustantama lehti, jonka päätoimittaja on filosofian tohtori, historiantutkija Vesa Määttä. Lehden perusti vuonna 1959 Vapaussoturien Huoltosäätiö tiedotuslehdekseen. Vuonna 1994 lehden kustantajaksi tuli Vapaussodan Perinneliitto ry. Lehden ensimmäinen päätoimittaja oli Vapaussoturien Huoltosäätiön hallituksen puheenjohtaja, eversti Wiljo Rommi, ja toimittaja oli Eero Rekola. Muita toimittajia ovat olleet opettaja Kaarlo Pitkänen ja toimittaja Olavi Vänttinen. 1990-luvun alusta vuoteen 2006 päätoimittaja oli dosentti Mikko Uola, ja hänen jälkeensä Jussi Niinistö kevääseen 2011, jolloin päätoimittajaksi tuli Vesa Määttä. Lehden aihepiiri on itsenäinen Suomi, Suomen sotien muisto sekä suojeluskunta- ja lottaperinne. Lehti ilmestyy viisi kertaa vuodessa. ==Lehden julkaisijat== * Vapaussodan Perinneliitto ry * Vapaussoturien Huoltosäätiö * Suomen Lottaperinneliitto ry * Suojeluskuntien ja Lotta Svärdin Perinteiden Liitto ry * Vapaussodan Invalidien Muistosäätiö * Akateemisen Karjala-Seuran Perinneyhdistys ry * Tammikuun 28 päivän Säätiö ==Lähteet== Luokka:Suomalaiset aikakauslehdet
Vesa Määttä

Vesa Määttä (s. 1969) on suomalainen historiantutkija ja filosofian tohtori. Hän on työskennellyt muun muassa toimittajana ja käsikirjoittajana. Määttä sai vuonna 2015 kirjastaan K. L. Oesch. Ylivoimaa vastassa P. E. Svinhufvudin muistosäätiön kirjallisuuspalkinnon. Määtän puoliso vuodesta 2007 on Tanja Määttä, pariskunnalla on yksi vuonna 2015 syntynyt lapsi. == Teokset == * Muistelmia aktivismista ja vapaussodasta, toim. Ohto Manninen ja Vesa Määttä. Vapaussodan invalidien muistosäätiö. Edita 1999 * Lakeuksien eversti Matti Laurila. Gummerus 2010 – Pohjautuu tekijän väitöskirjaan Matti Laurila: jääkäriupseeri, suojeluskuntapäällikkö, rintamakomentaja * K. L. Oesch. Ylivoimaa vastassa. Gummerus 2015. * K. L. Oesch. Schweizer, Pazifist, finnischer General. WerdVerlag 2016. * Vapaussodan Invalidien Muistosäätiö 1978 - 2018. VIMS 2020. == Lähteet == Luokka:Suomalaiset historioitsijat Luokka:Suomalaiset päätoimittajat Luokka:Vuonna 1969 syntyneet Luokka:Elävät henkilöt
Jouni Kemppainen

Jouni Kemppainen on suomalainen toimittaja ja viestintäalan ammattilainen, koulutukseltaan filosofian maisteri. Vuodesta 2016 hän on toiminut Maaseudun Tulevaisuuden päätoimittajana.Teemu Luukka: Jouni Kemppainen on Maaseudun Tulevaisuuden uusi päätoimittaja, hs.fi 15.15.2015Yle-pomo EK:n viestintäjohtajaksi. Maaseudun Tulevaisuus 1.10.2014. Kemppainen on kotoisin Huittisista. Äitinsä puolelta hänellä on karjalaisia sukujuuria Viipurin läänin Pyhäjärveltä, isänsä kautta puolestaan Savosta. Hän aloitti vuonna 1983 historian opinnot Turun yliopistossa ja luki myös viestintää ja kasvatustiedettä. Nykyään hän asuu Kirkkonummella. Kemppainen on aiemmin työskennellyt toimittajana vuodesta 1984 lähtien, ensin Turun Sanomissa, sitten 20 vuotta Yleisradiossa, televisiouutisten taloustoimittajana 1994–1999, sen jälkeen Yle Uutisten toimituspäällikkönä ja 2006–2014 uutispäätoimittajana.Alueviesti, s. 23, nro 35, 30.8.2006 Marraskuusta 2014 Kemppainen työskenteli Elinkeinoelämän keskusliiton viestintäjohtajana. Hänelle on myönnetty pitkästä media-alan työstään Suomen Valkoisen ruusun ritarimerkki joulukuussa 2018 sekä Sotaveteraaniliiton ansiomitali sotaveteraanityön hyväksi tehdystä työstä maaliskuussa 2019. Kemppainen oli vuoden 2019 europarlamenttivaaleissa sitoutumattomana ehdokkaana Keskustan listalta. Hän kertoi ehdokkuutensa perusteeksi halun puolustaa maaseutua ja vastustaa populismia. Kemppainen on ottanut kantaa myös kotimaisen ruoantuotannon, ilmastonmuutoksen torjunnan sekä maaseudun elinvoimaisuuden puolesta. Hän myös kannattaa metsänomistajille hiilensidonnasta maksettavia korvauksia ja tahtoo Euroopan unionilta toimia fossiilisten polttoaineiden käytön vähentämiseksi. Kemppainen sai 9107 ääntä ja ei tullut valituksi. == Lähteet == Luokka:Suomalaiset päätoimittajat Luokka:Syntymävuosi puuttuu Luokka:Elävät henkilöt
Hannu Toivonen

Hannu Toivonen -nimisiä henkilöitä ovat: * Hannu Toivonen, Seura-lehden toimittaja * Hannu Toivonen (s. 1967), tietojenkäsittelytieteen professori * Hannu Toivonen (s. 1984), jääkiekkomaalivahti
Forough Farrokhzad

Forough Farrokhzad (5. tammikuuta 1935 Teheran – 13. helmikuuta 1967) oli iranilainen runoilija ja elokuvantekijä. Hän on yksi tunnetuimmista persiankielisistä naisrunoilijoista. Hän toimi 1950- ja 1960-luvulla modernien iranilaisnaisten äänenä tutkien avioliittoinstituutiota ja eronneen naisen asemaa omista lähtökohdistaan. Forough Farrokhzad syntyi keskiluokkaisen teheranilaisperheen kolmanneksi lapseksi; sisaruksia syntyi yhteensä seitsemän. Hän opiskeli teini-iässä pukuompelua ja maalaamista ammattikoulussa. Kuusitoistavuotiaana hän avioitui serkkunsa Parviz Shapourin kanssa suvun vastustuksesta huolimatta ja sai vuoden kuluttua pojan nimeltä Kamyar. Pari erosi jo parin vuoden kuluttua, ja Forough Farrokhzad jätti pojan tämän isän sukulaisten kasvatettavaksi voidakseen elää itsenäisesti ja omistautua runoudelle.Forough Farrokhzad, The most famous woman in the history of Persian literature, Iran Chamber Society. Viitattu 16.12.2015. Pian Farrokhzad julkaisi 44 runoa sisältäneen esikoiskokoelmansa Asir (1954), mutta sairastui psyykkisesti ja joutui mielisairaalaan. Heinäkuussa 1956 hän lähti ensimmäiselle ulkomaanmatkalleen, yhdeksän kuukautta kestäneelle Euroopan- kierrokselle. Sen kestäessä julkaistiin hänen toinen kokoelmansa Divar. Vuonna 1958 ilmestyi Farrokhzadin kolmas kokoelma Esian. Hän aloitti suhteen kiistellyn kirjailija-elokuvaohjaaja Ebrahim Golestanin kanssa. Myös Forough Farrokhzad kiinnostui elokuvanteosta, ja 1962 sai ensi-iltansa hänen ainoaksi jäänyt dokumenttielokuva leprapotilaiden yhteisöstä, englanninkieliseltä nimeltään The House Is Black. Se sai useita kansainvälisiä elokuvapalkintoja. Elokuvan keskeinen elementti on tekijän oma kertojanääni, jolla hän lausuu omia runojaan ja säkeitä Koraanista.Films That Explore the World , The Boston Globe 4.1.2015. Vaatii HighBeam-tilauksen. Viitattu 16.12.2015. Vuonna 1963 Unesco teki puolituntisen dokumentin UNESCO produced a thirty minutes movie about Farrokhzadista. Myös italialainen Bernardo Bertolucci teki hänestä 15 minuutin mittaisen haastatteluelokuvan. Farrokhzadin neljäs runokokoelma Tavallodi Digar ilmestyi 1964. Se sisälsi runoja kuuden vuoden ajalta. Farrokhzad kuoli auto-onnettomuudessa 32-vuotiaana 1967. Hänen viides kokoelmansa ilmestyi postuumisti. ==Lähteet== ==Aiheesta muualla== Luokka:Iranilaiset elokuvaohjaajat Luokka:Iranilaiset kirjailijat Luokka:Liikenneonnettomuudessa kuolleet Luokka:Vuonna 1935 syntyneet Luokka:Vuonna 1967 kuolleet
Dervissit

Dervissitdervissi. Kielitoimiston sanakirja, 2020. Viitattu 24.5.2021. (derviššit) ovat islamilaisia hartaudenharjoittajia, jotka kuuluvat johonkin suufilaiseen veljeskuntaan (tariqa). Veljeskuntia alkoi syntyä 1100-luvulla. Veljeskuntaan pyrkivien tulee alistua sen šeikin johtoon ja omaksua veljeskunnan hengelliset ajatukset. == Dhikr == Dervissien pääasiallinen uskonnollinen rituaali on dhikr, joka tarkoittaa jonkin Jumalaa ylistävän formulan toistamista tavoitteena päästä uskonnolliseen hurmokseen. Dhikr kehittyi Koraanin resitaatiosta lyhyiksi toistettaviksi formuloiksi, kuten lā ilāha illa ʾllāh (ei ole muuta Jumalaa kuin Jumala), Allahu akbar (Jumala on suurin) tai al-ḥamdu līʾllāh (ylistys Jumalalle). Suufilaisten veljeskuntien rituaalit pyrkivät hypnoottiseen tilaan ja ekstaattiseen transsiin myös fyysisten harjoitusten, esimerkiksi pyörivän tanssin avulla. Rituaalit olivat kullekin ryhmälle erityisiä, ja ulottuivat Jumalan nimien toistamisesta veriuhreihin, miekkatansseihin, tulen tai käärmeiden käsittelyyn, keskinäiseen ruoskimiseen ja moneen muuhun.Geertz 1968, s. 51–52 == Elämäntapa ja vaikutus == Dervissit asuvat veljeskunnan asuntoloissa tai ovat maallikkoveljiä, mutta molemmissa tapauksissa he ovat tulleet yleensä alemmista yhteiskuntaluokista. Keskiajalla dervissiyhteisöillä oli tärkeä poliittinen asema muslimimaissa, mutta nykyään ne ovat usein hallitusten valvomia, ja virallinen islam hyljeksii niiden teologisia näkemyksiä. Kerjäläisdervissejä kutsutaan fakiireiksi. == Lähteet == * * === Viitteet === == Aiheesta muualla == Luokka:Suufilaisuus Luokka:Turkkilainen kulttuuri
Superior (Wisconsin)

Superior on kaupunki ja Douglasin piirikunnan hallinnollinen keskus Wisconsinin osavaltiossa Yhdysvalloissa. Se sijaitsee osavaltion luoteisosassa Yläjärven länsirannalla. Kaupungissa on 27 200 asukasta (vuonna 2010). Yläjärveen laskevien Saint Louis ja Nemadji -jokien rajoittaman kaupungin pinta-ala on 144,13 neliökilometriä. Se muodostaa Duluthin kanssa yhtenäisen kaupunkialueen, josta käytetään nimitystä Twin Ports. Kaupungin kosteaa mannerilmastoa leudontaa Yläjärven läheisyys. Vuonna 1854 perustetun kaupungin väkiluku oli suurimmillaan yli 40 000 vuonna 1910, minkä jälkeen se alkoi vähitellen laskea. Vuodesta 1990 lähtien asukasmäärä on pysynyt lähes samana. Asukkaista yli 90 % on eurooppalaista alkuperää. Suurimmat etniset ryhmät ovat saksalaiset, norjalaiset, ruotsalaiset, irlantilaiset, puolalaiset ja suomalaiset (6,9 % vuonna 2000). Kaupungin kautta kulkevat valtatiet 2 ja 53. Superiorin ja Duluthin satama on Suurten järvien tärkein. Superioriin on myös rautatieyhteys. Liikenteen lisäksi tärkeitä työnantajia ovat öljynjalostamo ja muu jalostusteollisuus. Kaupungissa toimii Wisconsinin yliopiston kampus. Superiorin kaupunkikuvaa leimaa Yläjärveä kohti viettävä tasanko. Kaupungin nähtävyyksiin kuuluvat 1896 rakennettu museolaiva SS Meteor, Barker’s Islandin ranta-alue ja museona toimiva Fairlawnin kartano. ==Lähteet== ==Aiheesta muualla== * Superiorin kaupungin sivusto Luokka:Wisconsinin kaupungit
Kyrönmaan lukio

Kyrönmaan lukio (aik. Isonkyrön yhteiskoulu (1924–1975) ja Isonkyrön lukio (1975–2002)) on Isossakyrössä toimiva toisen asteen oppilaitos. Koulussa aloitti syksyllä 2014 liikuntapainotteinen urheilulinja. Lukuvuoden 2023–2024 alusta linja vaihtoi nimensä liikunta- ja urheilulinjaksi, eikä sille hakeminen enää vaatinut urheilulajin tavoitteellista harrastamista. Syksyllä 2021 urheilulinjan ohelle perustettiin kulttuurilinja. Kulttuurilinja tarjoaa opintoja mm. musiikissa, kuvataiteessa ja luovassa kirjoittamisessa. Urheilulinjan ja kulttuurilinjan lisäksi Kyrönmaan lukio painottaa kansainvälisyyttä ja yrittäjyyttä. Kyrönmaan lukio on mukana myös Etelä- Pohjanmaan virtuaalilukiossa ja Opinlakeudessa. Syksystä 2014 alkaen Kyrönmaan lukio on tarjonnut myös muutamia Vaasan yliopiston kursseja lähiopetuksena. == Historia == Vuonna 1924 perustettu Isonkyrön yhteiskoulu sai lukioluvan vuonna 1957. Koulu kunnallistettiin peruskouluun siirtymisen yhteydessä vuonna 1975 ja muutettiin Isonkyrön yläasteeksi ja lukioksi. Vuonna 2002 lukion nimi vaihtui nykyiseen Kyrönmaan lukioon. Koulun tilat ovat valmistuneet vuonna 2004. == Liikunta- ja urheilulinja == Syksystä 2014 alkaen Kyrönmaan lukio tarjosi lisäpainotuksen urheilijoille urheilulinjalla, joka antaa opiskelijoiden harjoitella kouluaikana viisi tuntia viikossa koko lukuvuoden ajan. Lukio tarjosi ohjattua lajivalmennusta salibandyssa. Muiden lajien edustajat harjoittelivat itsenäisesti oman valmentajansa johdolla. Syksystä 2023 lähtien urheilulinja muutettiin liikunta- ja urheilulinjaksi, eikä lajipainotuksia tai tavoitteellista harrastamista enää vaadittu. Fyysisen ohjatun valmennuksen tunneilla saadaan myös tietoa urheilijan ruokavaliosta, psyykkisestä valmennuksesta jne. == Rehtorit == * Pirkko Paloheimo 1956–1989 * Lasse Herrala 1989–1997 * Pekka Kurtti 1.1.1998–30.4.1998 * Susanna Pietikäinen 1.5.1998–30.11.2007 * Pekka Kurtti 1.12.2007–31.12.2008 * Eeva- Liisa Lepistö 1.1.2009–31.12.2014 * Susanna Pietikäinen 1.1.2015– == Lähteet == == Aiheesta muualla == * Kyrönmaan lukion kotisivut Luokka:Suomen lukiot Luokka:Isonkyrön oppilaitokset
Natriumsyanaatti

Natriumsyanaatti (NaOCN) on natrium- ja syanaatti-ionien muodostama epäorgaaninen ioniyhdiste. Yhdistettä käytetään muun muassa teräksen valmistuksessa ja reagenssina orgaanisen kemian synteeseissä. ==Ominaisuudet== Huoneenlämpötilassa natriumsyanaatti on väritöntä tai valkoista kiteistä ainetta. Yhdiste liukenee hyvin veteen ja on hygroskooppista, mutta ei yhtä voimakkaasti kuin kaliumsyanaatti. Yhdiste hydrolysoituu hitaasti vesiliuoksessa hiilidioksidiksi, ammoniumioneiksi ja ureaksi. Kuumennettaessa noin 700 °C:n lämpötilaan natriumsyanaatti hajoaa ammoniakiksi ja natriumkarbonaatiksi.Peter M. Schalke: Cyanates, Inorganic Salts, Ullmann's Encyclopedia of Industrial Chemistry, John Wiley & Sons, New York, 2006. Viitattu 16.12.2015 ==Valmistus ja käyttö== Natriumsyanaattia valmistetaan kuumentamalla natriumkarbonaattia tai natriumhydroksidia urean kanssa. Teollisuudessa käytetään valmistamiseen lähes yksinomaan natriumkarbonaattia. Välivaiheena muodostuu ammoniumsyanaattia, joka reagoi natriumkarbonaatin tai -hydroksidin kanssa natriumsyanaatiksi ja myös natriumallofanaatiksi. Natriumallofanaatti hajoaa lämmitettäessä natriumsyanaatiksi. Tuote voidaan puhdistaa kuumentamalla sitä urean läsnä ollessa 550-600 °C:n lämpötilaan. :Na2CO3 \+ 2 H2NCONH2 → 2 NaOCN + (NH4)2CO3 Natriumsyanaattia käytetään muun muassa teräksen kovettamisessa. Orgaanisissa synteeseissä sitä käytetään muun muassa orgaanisten syanaattien ja isosyanaattien valmistukseen sekä ureajohdannaisten, hydantoiinin, semikarbatsidin ja dulsiinin sekä eräiden herbisidien kuten karfentratsoni-etyylin ja sulfentratsonin valmistamiseen. ==Lähteet== Luokka:Natriumyhdisteet Luokka:Syanaatit
Kesäyö (täsmennyssivu)

Kesäyö voi tarkoittaa kesäisten öiden lisäksi ainakin seuraavia: ==Musiikissa== *Kaunis kesäyö, Yölinnun kappale albumilta Pieni lintunen (1994) *Kesäyö (), aaria oopperasta Porgy ja Bess vuodelta 1935 *Kesäyö, Pariisin Kevät -yhtyeen kappale vuodelta 2012 *Ne kesäyöt, vuonna 1997 julkaistu Ankin kokoelmalevy *On kesäyö, Topi Sorsakosken ja Agentsin kappale albumilta Pop (1988) ==Kuvataiteessa== *Kesäyö, Elin Danielson-Gambogin öljyvärimaalaus kankaalle vuodelta 1890 *Kesäyö, Otto Mäkilän öljyvärimaalaus kankaalle vuodelta 1938 ==Muut== *Kesäyö, Aaro Hellaakosken kirjoittama runo *Kesäyön aurinko (yötön yö), luonnonilmiö, jossa aurinko ei laske horisontin alapuolelle vuorokauden aikana *Kesäyön lapset, Osmo Lampisen (Osmo Ilmari) ja Ralf Rubinin ohjaama elokuva vuodelta 1955 ==Katso myös== *Kesäyön unelma (täsmennyssivu)
ALAK

ALAK (, Aktsionernaja lizingovaja aviakompanija; IATA: J4, ICAO: LSV) oli venäläinen lentoyhtiö, joka perustettiin vuonna 1992 ja lopetti toimintansa vuonna 1998. == Laivasto == ALAK:n laivastoon kuuluivat seuraavat lentokoneet: * 2 Iljušin Il-76TD * 1 Iljušin Il-76MD * 3 Tupolev Tu-154M == Lähteet == * Luokka:Entiset venäläiset lentoyhtiöt
Shams-i Tabrizi

270px|right|thumb|Shams-i Tabrizin hauta Khoyssa. Shams-i-Tabrīzī () tai 'Shams al-Din Mohammad' (1185–1248) oli persialainen mystikko, joka toimi Jalāl ad-Dīn Muhammad Rūmīn henkisenä ohjaajana. Luokka:Islamilaiset mystikot
Jyrki Sukulan makujen maa

Jyrki Sukulan makujen maa on ruokaohjelma, jossa Jyrki Sukula käy tutustumassa jokaisessa jaksossa yhden suomalaisen maatilan toimintaan ja valmistaa ruoan sen maatilan aineksista. Ensimmäinen tuotantokausi alkoi Jim-kanavalla 10. maaliskuuta 2013. Toinen tuotantokausi 16. maaliskuuta 2014. Kolmas tuotantokausi 29. maaliskuuta 2015. == Ensimmäinen tuotantokausi == Jakso Paikkakunta Maatila Ensiesitys 1 Ahvensalmi Lypsykarjatila 10. maaliskuuta 2013 2 Hämeenkyrö Mansikkatila 17. maaliskuuta 2013 3 Huittinen Porsastila 24. maaliskuuta 2013 4 Parkano Viljatila 31. maaliskuuta 2013 5 Rantasalmi Lammastila 7. huhtikuuta 2013 6 Kokemäki Nautatila 14. huhtikuuta 2013 7 Sastamala Broileritila 21. huhtikuuta 2013 8 Siilinjärvi Peruna- ja sipulitila 28. huhtikuuta 2013 9 Kirkkonummi Yrttitarha 5. toukokuuta 2013 10 Yläne Kananmunatila 12. toukokuuta 2013 == Toinen tuotantokausi == Jakso Paikkakunta Maatila Ensiesitys 1 Sauvo - 16. maaliskuuta 2014 2 Tammela Juurestila 23. maaliskuuta 2014 3 Päijänne - 30. maaliskuuta 2014 4 Hollola Ruistila 6. huhtikuuta 2014 5 Pälkäne Robottimaitotila 13. huhtikuuta 2014 6 Karjalohja Omenatila 20. huhtikuuta 2014 7 Vaskio - 27. huhtikuuta 2014 8 Urjala - 5. toukokuuta 2014 9 Särkisalo - 11. toukokuuta 2014 10 Urjala Porsastila 18. toukokuuta 2014 == Kolmas tuotantokausi == Jakso Paikkakunta Maatila Ensiesitys 1 Rovaniemi, Ranua - 29. maaliskuuta 2015 2 Salo - 5. huhtikuuta 2015 3 Lahti - 12. huhtikuuta 2015 4 Konnevesi - 19. huhtikuuta 2015 5 Lappi - 26. huhtikuuta 2015 6 - - 3. toukokuuta 2015 7 Siuntio - 10. toukokuuta 2015 8 Paimio Vihannes- ja marjatila 17. toukokuuta 2015 9 Heinola - 31. toukokuuta 2015 10 Tornio Maitotila 7. kesäkuuta 2015 == Lähteet == Luokka:Suomalaiset televisiosarjat
Martti Saario

Martti Kaarlo Saario (1. maaliskuuta 1906 Nummi – 7. tammikuuta 1988 Helsinki)Kuolleita (maksullinen artikkeli) Helsingin Sanomat 24.1.1988, HS Aikakone. Viitattu 16.5.2018. oli suomalainen taloustieteilijä. Hän oli Helsingin kauppakorkeakoulun liiketaloustieteen professori 1948–1971. Hänen tutkimusalaansa olivat verotus ja kirjanpito.Facta 2001, WSOY 1985, 14. osa, palsta 217 Saarion kehittämä kirjanpidon meno-tulo-teoria oli kirjanpitolain teoreettinen perusta vuodesta 1973 vuoteen 1997. Saarion teorian väitöskirjassaan (1945) esittämät keskeiset periaatteet olivat pitkälti samat kuin hieman aiemmin Yhdysvalloissa julkaistun Patonin ja Littletonin tunnetuksi tulleessa monografiassa An Introduction to Corporate Accounting Standards (1940). Nämä periaatteet olivat: (1) alkuperäisten hankintamenojen (historical costs) käyttö liiketapahtumien arvostuksessa, (2) suoriteperuste menojen ja tulojen rekisteröinnissä (ns. accruals basis) ja (3) meno tulon kohdalle -periaate periodituloksen laskennassa (ns. matching principle). Saarion teorian nimi ("meno-tulo-teoria") juontaa juurensa juuri viimeksi mainitusta periaatteesta menojen jaksotusongelman ratkaisuna, ts. laskentaperiodin tuotoista vähennetään kuluina se osa (alkuperäisistä) hankintamenoista, joilla ko. periodin tuotot on aikaansaatu, ja loppuosa menoista aktivoidaan taseeseen. Nykyiset tilinpäätösten laadinnassa käytännössä sovellettavat tuloslaskentaperiaatteet pohjautuvat oleellisilta osiltaan edelleen näille periaatteille niin Suomessa kuin kansainvälisestikin. == Teoksia == * Realisointiperiaate ja käyttöomaisuuden poistot tuloslaskennassa, Kauppakorkeakoulun väitöskirja. Liiketaloustieteellisen tutkimuslaitoksen julkaisuja 6. Liiketaloustieteellinen tutkimuslaitos, Helsinki 1945 * Kirjanpidon harjoitussarjoja ; tekijät Vilho Nurmilahti, Martti Saario. 3. uusittu painos, Otava 1947 * Kirjanpidon meno-tulo -teoria. Liiketaloustieteellisen tutkimuslaitoksen julkaisuja 28. Otava 1959, 2. tark. painos 1965, 3. tark. painos 1968, 4. painos 1969 * Meno-tulo -kirjanpito : teoria- ja harjoitustehtäviä. Otava 1959 * Meno - tulo -kirjanpito : Harjoitustehtävät. Otava 1964, 2. painos 1968 * Liiketaloustiede 1 : luentomuistiinpanoja : A lyhyt kurssi. Kauppakorkeakoulu, Helsinki 1966 == Toimitustöitä == * Liiketalous ja verotus : artikkelikokoelma ; toim. Martti Saario. KY:n kirja- ja paperikauppa, Helsinki 1965, 3. painos 1968 * Yrityksen tulos, rahoitus ja verotus. 1 : artikkelikokoelma ; toim. Martti Saario. Kauppakorkeakoulun julkaisuja. C 3, 2. Helsinki 1969, 4. painos Gaudeamus, Helsinki 1974 * Yrityksen tulos, rahoitus ja verotus. 2 : artikkelikokoelma ; toim. Martti Saario. Kauppakorkeakoulun julkaisuja. C 3, 3. 3. painos Gaudeamus, Helsinki 1973 == Lähteet == ==Aiheesta muualla== * Kuka kukin on 1978 (Runeberg.org) * Kati Pajunen, "Martti saario–Henkilökuva ." LTA 4 (2011): 11. Luokka:Suomalaiset kauppatieteilijät Luokka:Suomalaiset taloustieteilijät Luokka:Suomalaiset professorit Luokka:Helsingin kauppakorkeakoulun professorit Luokka:Vuonna 1906 syntyneet Luokka:Vuonna 1988 kuolleet
Elokuutio (albumi)

Elokuutio on Stam1na-yhtyeen seitsemäs studioalbumi, joka julkaistiin 18. maaliskuuta 2016. Albumin tuotti Janne Joutsenniemi, joka oli aiemmin tuottanut yhtyeen Raja-albumin vuodelta 2008, ja miksasi Jens Bogren. Sanoittaja Antti Hyyrynen kuvailee levyn teemaa ”uskonnottoman digitaaliseksi helvetiksi”. Albumin julkaisukiertueena toimi huhtikuun 2016 Sakara Tour -jäähallikiertue, jolla Stam1na soitti Lappeenrannassa, Espoossa ja Oulussa yhdessä Mokoman ja Diablon kanssa. == Taustaa == Yhtye paljasti 8. tammikuuta 2016 albumin kappalelistan ja kansikuvan. Ensimmäinen single ”Kuudet raamit” julkaistiin 19. helmikuuta. Viikko myöhemmin kappaleesta julkaistiin Tuomas Petsalon ohjaama ja Rami Saarikorven kuvaama 360-tekniikalla toteutettu musiikkivideo. 23\. maaliskuuta 2016 yhtye julkaisi Elokuutio-nimisen applikaation, joka on saatavilla iPhonelle, iPadille ja Androidille. ”Tämän applikaation avulla viedään kuuntelu- ja katselukokemus sähköisen rajan tuolle puolelle. Lisämateriaali vie meidät entistä syvemmälle albumin ja digitaalisen maailman syvyyksiin. Ja tämä kaikki tehtiin rakkaudenosoituksena levyn ostajia kohtaan”, kommentoi Stam1nan Antti Hyyrynen. 18\. maaliskuuta ilmestyneen Elokuutio-albumin kansissa on jokaisesta albumin kappaleesta oma symboli, joiden kautta avautuu lisäsisältöä. Löydettävissä on mm. kymmenen making of -videota albumin tekoprosessista sekä yksi extrakappale. Kyseinen kappale on nimeltään "Verisateenkaari". Albumi nousi ensimmäisellä viikollaan Suomen virallisen albumilistan ykköseksi ja 7. huhtikuuta albumille myönnettiin kultalevy eli sitä oli myyty yli 10 000 kappaletta.http://www.stam1na.com/stam1nan-elokuutio-myi-kultaa/ Albumilta ylijäänyt kappale ”Verisateenkaari” julkaistiin myöhemmin singlenä 23. syyskuuta 2016.Discogs: Stam1na – Verisateenkaari ==Kappaleet== == Kokoonpano == * Antti Hyyrynen – laulu, kitara * Kai-Pekka Kangasmäki – basso, taustalaulu * Emil Lähteenmäki – kosketinsoittimet * Pekka Olkkonen – kitara * Teppo Velin – rummut === Vierailijat === * Tomi Joutsen – laulu kappaleessa ”Meidänkaltaisillemme” * Kalle Lindberg – laulu kappaleessa ”D.S.M.” * Tuomo Saikkonen – taustalaulu kappaleissa ”Meidänkaltaisillemme” ja ”Marttyyri” * Janne Joutsenniemi – taustalaulu kappaleissa ”Marttyyri” ja ”Kuudet raamit” * Hyyrynen, Kangasmäki, Velin, Olkkonen sekä Teemu Leinonen – huutoryhmä == Arvostelut == * Desibeli.net: Desibeli.net: Levyarvio * Helsingin Sanomat: Helsingin Sanomat: Levyarvio * Imperiumi.net: Imperiumi.net: Levyarvio * Kaaoszine.fi: 9/10Kaaoszine.fi: Levyarvio * Mesta.net: positiivinenMesta.net: Levyarvio * Savon Sanomat: ylistäväSavon Sanomat: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * Albumin studiopäiväkirja * ”Kuudet raamit” -musiikkivideo YouTube-sivustolla * * Luokka:Vuoden 2016 albumit Luokka:Stam1nan albumit Luokka:Janne Joutsenniemen tuottamat albumit Luokka:Sakara Recordsin albumit
Ashab Air

Ashab Air oli venäläinen lentoyhtiö, joka perustettiin Tšetšenian toiseksi kansalliseksi lentoyhtiöksi vuonna 1997 ensimmäisen Tšetšenian sodan jälkeen. Se lopetti lentonsa toisen Tšetšenian sodan sytyttyä syyskuussa 1999. == Laivasto == Ashab Airin laivastoon kuuluivat seuraavat lentokoneet: * 1 Tupolev Tu-134A * 1 Tupolev Tu-134AK == Lähteet == * Luokka:Entiset venäläiset lentoyhtiöt
Erkki Saastamoinen

Erkki "Seppä" Saastamoinen (12. joulukuuta 1911 – 14. heinäkuuta 1989 Kiuruvesi)Kuolleita (maksullinen artikkeli) Helsingin Sanomat 22.7.1989, HS Aikakone. Viitattu 16.5.2018. oli suomalainen Kiuruvedellä Koivujärven kylässä asunut kyläseppä ja kansanpelimanni, jota kutsuttiin myös Koivujärven Väinämöiseksi. Hänen soittimenaan oli kansanomainen itse valmistettu triangeli eli pimpparauta. Saastamoisen sanottiin olleen Suomen tunnetuin pimpparaudan soittaja. Saastamoinen oli kiinnostunut musiikista jo lapsena ja 1930-luvulla hänellä oli yhteinen hanuri veljensä kanssa. Ensi kerran hän esiintyi 15-vuotiaana ensin muiden pelimannien tauoilla ja sitten omissa iltamissaan. Pimpparaudan soiton Saastamoinen oppi pihtiputaalaiselta Matti Pulkkiselta. Saastamoinen lähti 25-vuotiaana sepänoppiin Äänekoskelle ja palattuaan Kiuruvedelle hän osti kuorma-auton ja ryhtyi yrittäjäksi. Soittaminen jäi syrjään aina 1960-luvun lopulle saakka jolloin hän lähti Kaustiselle esiintymään. Tämän jälkeen Saastamoinen kiersi esiintymässä yhdessä vaimonsa kanssa ja hän pääsi esiintymään myös radioon ja televisioon.Kuuluisat kiuruvetiset Saastamoisella oli paja Kiuruveden Koivujärven Rauhaniemessä. Hän valmisti pajassaan suuren määrän pimpparautoja kokeillen eri materiaaleja, muotoja, ainevahvuuksia sekä lämpö- ja pintakäsittelytapoja. Kokeilujensa avulla Saastamoinen sa pimpparaudat soimaan määrätyillä sävelkorkeuksilla. Hän valmisti myös Euroopan suurimman, 13 kiloa painaneen pimpparaudan 180-senttisestä porakangesta. Saastamoisesta tehtiin Martti Kakon ohjaama dokumenttielokuva Soittava seppä vuonna 1981 sekä muistojulkaisu Seppä ja rauta vuonna 1990. Tero Elomaan blogi 11.12.2012 : Pimpparauta ja sillä soittaminenEloNet : Soittava seppä-elokuvan tiedot Saastamoinen työskenteli myös joulupukkina ja Johan af Grann suunnitteli hänestä Joulupukki-elokuvaa, joka ei kuitenkaan toteutunut. == Lähteet == Luokka:Suomalaiset kansanmuusikot Luokka:Vuonna 1911 syntyneet Luokka:Vuonna 1989 kuolleet
Kolumbian huumekartellit

Kolumbian huumekartellit olivat suuria kolumbialaisia rikoksia tekeviä järjestöjä, jotka valvoivat suurinta osaa maan huumekaupasta 1980–2000-luvuilla. Näistä tunnetumpia olivat Pablo Escobarin johtama Medellínin kartelli, Calin kartelli, Norte del Vallen kartelli ja Pohjoisrannikon kartelli. 1980-luvulla Medellinin kartelli lahjoi ja murhautti hallituksen viranhaltijoita ja poliitikkoja, koska pyrki varmistamaan asemansa ja liiketoimintansa. Mutta murhakampanja ajoi viranomaiset kartellien kimppuun. Myös huumekauppaa harjoittanut sissiliike FARC ja kartellit sotivat keskenään. Yhdysvallat on taistellut Kolumbian huumetuotantoa ja -kauppaa vastaan, koska etelästä tulevasta kaupasta suurin osa suuntautuu Yhdysvaltoihin. Kolumbian huumetuotanto oli huipussaan vuoden 2000 tienoilla. Suurten kartellien romahdettua maassa on vuodesta 2006 toiminut pieniä puolisotilaallisia ryhmiä, kuten Los Urabenos. Kolumbia menetti asemansa Etelä-Amerikan merkittävimpänä kokaiinintuottajana, kun hallitus vuonna 2012 kiristi huumepolitiikkaa. Laittoman kokaiiniliiketoiminnan painopiste siirtyi muun muassa Peruun ja Boliviaan. Luokka: Kolumbian historia Luokka: Kolumbialaiset huumekauppiaat
Voitto Saario

Vieno Voitto Saario (13. syyskuuta 1912 Turku – 4. heinäkuuta 2001 Helsinki) oli suomalainen juristi, koulutukseltaan lakitieteen lisensiaatti. Hän oli korkeimman oikeuden oikeusneuvos 1965–1971 ja Helsingin hovioikeuden presidentti 1972–1982.Facta 2001, WSOY 1985, 14. osa, palsta 217 Saario oli Suomen valtuuskunnan jäsen kymmenellä YK:n yleiskokouksen istuntokaudella vuosien 1956 ja 1980 välillä ja YK:n talous- ja sosiaalineuvostossa vuosina 1972–1974. Hänen luottamustehtäviinsä kuului myös muun muassa Suomen tuomariliiton puheenjohtajuus. == Lähteet == ==Aiheesta muualla== * Kuka kukin on 1978 (Runeberg.org) Luokka:Suomalaiset juristit Luokka: Suomen hovioikeuksien presidentit Luokka:Vuonna 1912 syntyneet Luokka:Vuonna 2001 kuolleet
Portugalin Itä-Afrikka

Portugalin Itä-Afrikka () tai Portugalin Mosambik tarkoittaa niitä alueita, joita Portugali piti itäisessä Afrikassa siirtomainaan vuosien 1498–1975 välisenä aikana. Portugalilainen tutkimusmatkailija Vasco da Gama julisti vuonna 1498 löytämänsä maat Portugalin alamaisiksi. Käytännössä Portugalin valta ei juurikaan ulottunut sisämaahan ja rannikkoalueillakin se oli lähinnä muodollista. Vuonna 1891 Portugalin ja Britannian sopimuksen myötä Portugalin siirtomaihin kuulunut nykyinen Mosambik sai kutakuinkin nykyiset rajansa. Eurooppalaisissa kartoissa alue esiintyy selkeästi rajattuna vuodesta 1894 saakka nimellä Portugalin Itä-Afrikka. Suurin osa Britannian siirtomaista itsenäistyi viimeistään 1960-luvulla, mutta Portugali piti kiinni alueistaan aina vuoteen 1975 asti, jolloin sekä Mosambik, että länsirannikon Angola saivat itsenäisyytensä. == Lähteet == == Aiheesta muualla == Luokka:Afrikan entiset valtiot Luokka:Mosambikin historia Itä-Afrikka
Alfred Ruotsalainen

Alfred Ferdinant Ruotsalainen (1. helmikuuta 1884 Kiuruvesi – 26. heinäkuuta 1957) oli suomalainen taidemaalari. Maanviljeljäperheeseen Kiuruveden Ryönänjoen kylässä syntynyt Ruotsalainen opiskeli Suomen Taideyhdistyksen piirustuskoulussa 1904–1907. Hän teki opintomatkan Italiaan, Ranskaan ja Saksaan ja osallistui Suomen Taiteilijain yhteisnäyttelyihin vuosina 1906, 1907, 1910–1915, 1919, 1920, 1930 ja 1931. Ruotsalainen työskenteli pukimoalalla.Kuvataiteilijamatrikkeli Ruotsalainen maalasi maisemia sekä henkilömuotokuvia erityisesti lapsista. Maisemamaalauksiinsa hän sai aiheet usein syntymä- ja kesänviettopaikastaan Ryönänjoella. Kuuluisat kiuruvetiset == Lähteet == Luokka:Suomalaiset taidemaalarit Luokka:Vuonna 1884 syntyneet Luokka:Vuonna 1957 kuolleet
Aviaobštšemaš

Aviaobštšemaš (; ICAO: OBM) oli venäläinen rahtilentoyhtiö. Se oli Venäjän avaruus- ja ohjusohjelmista vastanneen ministeriön (Minobštšemaš, ) lento- osasto. Se perustettiin vuonna 1992, ja sen toimilupa peruttiin 2. joulukuuta 2003. == Laivasto == Aviaobštšemaš käytti ainakin seuraavia konetyyppejä: * Antonov An-12 * Antonov An-26 * Tupolev Tu-134AK == Lähteet == * Luokka:Entiset venäläiset lentoyhtiöt Luokka:Rahtilentoyhtiöt
Tšernomor-Sojuz

Tšernomor-Sojuz (; ICAO: CHZ) oli venäläinen tilauslentoyhtiö, joka perustettiin vuonna 1995 ja lopetti toimintansa vuonna 1998. Sen kotipaikka oli Sotši. == Laivasto == Tšernomor-Sojuzin laivastoon kuuluivat seuraavat lentokoneet: * 1 Tupolev Tu-134A * 1 Tupolev Tu-134AK * 2 Tupolev Tu-154B-1 == Lähteet == * Luokka:Entiset venäläiset lentoyhtiöt
A Skeletal Domain

__NOTOC__ A Skeletal Domain on Cannibal Corpsen 13. studioalbumi, joka julkaistiin 12. syyskuuta 2014. Se äänitettiin tuottaja Mark Lewisin johdolla Audiohammer Studiosilla Sanfordissa, Floridassa. Kappaleesta ”Kill or Become” kuvattiin musiikkivideo. Albumi debytoi Yhdysvalloissa Billboard 200 -listan sijalla 32. Suomessa se nousi Suomen virallisen listan sijalle 26. == Kappaleet == # # # # # # # # # # # # == Kokoonpano == === Yhtye === * George ”Corpsegrinder” Fisher – laulu * Pat O’Brien – kitara * Rob Barrett – kitara * Alex Webster – bassokitara * Paul Mazurkiewicz – rummut === Tuotanto === * Vince Locke – kansikuva * Alex Morgan – valokuvat * Brian Ames – layout * Mark Lewis – tuottaja, äänittäjä, miksaaja, masteroija == Arvostelut == * AllMusic: AllMusic review * Exclaim!: Exclaim!: Album review * The Guardian: The Guardian review * Imperiumi.net: Imperiumi.net: Levyarvio * Kaaoszine.fi: Kaaoszine.fi: Levyarvio * Soundi: Soundi: Levyarvio * Sputnikmusic: Sputnikmusic: Staff review == Lähteet == == Aiheesta muualla == * * A Skeletal Domain discogs.com-sivustolla Luokka:Vuoden 2014 albumit Luokka:Cannibal Corpsen albumit
Alex Younger

Alexander William Younger (s. 4. heinäkuuta 1963) on Secret Intelligence Servicen eli Yhdistyneen kuningaskunnan ulkomaan tiedustelupalvelu MI6:n johtaja. Hän on toiminut tiedustelupalvelun johtajana vuodesta 2014. == Tausta == Alex Youngerilla on yliopistotutkinto taloustieteessä. Ennen uraansa tiedustelupalvelussa hän työskenteli upseerina Britannian armeijassa.Appointment of the new Chief of the Secret Intelligence Service (MI6) (lehdistötiedote) 3.10.2014. Britannian hallitus. Viitattu 16.12.2015. == Virkaura == Younger aloitti uransa SIS:ssa vuonna 1991. Hän on toiminut tiedustelupalvelun asiamiehenä Euroopassa ja Lähi-idässä. Viimeksi hän työskenteli vanhempana virkailijana Afganistanissa. Hänet nimitettiin 2009 vastavakoilun päälliköksi, jonka vastuualueena oli terrorismin torjunta. Younger vastasi vuonna 2012 Lontoon olympialaisten turvajärjestelyistä.MI6: Alex Younger named as new head BBC News. 3.10.2014. BBC. Viitattu 16.12.2015. Vuosina 2012–2014 Younger johti operaatioita eri puolilla maailmaa. Marraskuussa 2014 hänet nimitettiin SIS:n johtajaksi. Nimityksen jälkeen Younger lupasi, että SIS tekee hänen toimikaudellaan tiivistä yhteistyötä MI5:n ja GCHQ:n kanssa. == Yksityiselämä == Alex Younger on naimisissa ja hänellä on lapsia. Vapaa-ajallaan Younger harrastaa musiikin kuuntelua, purjehdusta ja vuorikiipeilyä. == Lähteet == Luokka:Englantilaiset henkilöt Luokka:Vuonna 1963 syntyneet Luokka:Elävät henkilöt
Ben Walter Heikel

Ben Walter Heikel (27. elokuuta 1879 Ylitornio – 21. toukokuuta 1954 Villarrica, Paraguay) oli suomalainen valtionpomologi, puutarhaopetuksen ja hedelmänviljelyn kehittäjä sekä kotimaisten hedelmäviinien valmistuksen uranuurtaja. Heikelin vanhemmat olivat metsähallituksen metsäinsinööri August Benjamin (Benne) Heikel (1854–1928) ja Johanna Maria Laurin (1856–1933). Hän suoritti pomologin tutkinnon kuninkaallisessa pomologisessa opistossa Proskaussa Saksassa. Heikel toimi Suomessa valtionpomologina 1908–1916 ja oli Lepaan puutarhaopiston hedelmänviljelyn opettajana 1910–1916. Lepaalla Heikel alkoi suunnitella viininvalmistusta kotimaisista marjoista ja hedelmistä. Opisto ei ollut kuitenkaan halukas tähän työhön joten Heikel jatkoi vuodesta 1912 kokeilujaan yksityisesti Hattulassa omistamallaan Kaselan tilalla. Hän perusti myös vuonna 1916 viinien teollista valmistusta varten Marja Oy-nimisen yhtiön Parolaan ja oli yhtiön toimitusjohtajana.Geni.com : Ben Walter Heikel Marja Oy sai luvan valmistaa 10% alkoholia sisältävää kirkkoviiniä sekä lisäksi pieniä määriä alkoholia sisältäneitä hehkumehua ja marjahyytelöitä. Vuonna 1919 kieltolain tultua voimaan Heikel tuomittiin Hattulan käräjillä kahden vuoden ehdolliseen vankeusrangaistukseen koska Marja Oy:n tehtaan tuotteiden alkoholipitoisuus oli ylittänyt lain salliman 2 prosenttia. Heikel erosi tämän jälkeen syyskuussa 1919 Marja Oy:n toimitusjohtajan virasta ja siirtyi perheineen Paraguayhin. Hän toimi sen jälkeen loppuelämänsä ajan itsenäisenä hedelmänviljelijänä Villarricassa Paraguayssa. Anneli kotisaari : Josef Gabrielinpoika Calamnius s. 1660 ja hänen jälkeläisiään yhteensä 1279 taulua, taulu 40 Marja Oy jatkoi valmistustoimintaansa aina vuoteen 1956 saakka. Yhtiö valmisti kirkkoviinin ohella Suomen Helmi-nimistä valkoviiniä, Taru-nimistä väkevää viiniä, erilaisia marjaliköörejä, mehutiivisteitä ja marmeladeja. Valmistustoiminnan päätyttyä yhtiön Parolassa Merventie 5:ssä sijainnut tehdaskiinteistö siirtyi Villayhtymä Oy:n tytäryhtiön Tehdasvilla Oy:n käyttöön.Pörssitieto G. Kock : Täydentäviä yhtiötietoja : Marja Oy == Lähteet == == Aiheesta muualla == * Ben Valter Heikel : Kuvauksia Paraguaysta, Kansan kuvalehti, 11.11.1927, nro 45, s. 3, Kansalliskirjaston digitaaliset aineistot Luokka:Suomalaiset puutarhurit Luokka:Vuonna 1879 syntyneet Luokka:Vuonna 1955 kuolleet
Maryan Synakowski

Maryan Synakowski (14. maaliskuuta 1936 Calonne-Ricouart – 25. tammikuuta 2021) oli puolalaistaustainen ranskalainen jalkapalloilija, pelipaikaltaan puolustaja. Vuosina 1954–1956 hän pelasi Olympique Saint-Quentinissa. Vuonna 1956 hän siirtyi CS Sedan Ardennesiin ja hän voitti seurassa Ranskan cupin kausina 1955/1956 ja 1960/1961. Vuosina 1963–1965 hän pelasi Stade Françaisissa, vuosina 1965–1967 Royale Union Saint-Gilloisessa ja vuosina 1967–1969 Stade de Reimsissa. Hän lopetti uransa CS Sedan Ardennesissa, jossa hän pelasi vuosina 1969–1971. Vuosina 1961–1965 hän pelasi 13 ottelussa Ranskan maajoukkueessa. == Lähteet == * Profiili National Football Teams- sivustolla Viitattu 28.9.2023. * Profiili Pari et Gagne-sivustolla * Profiili Ranskan jalkapalloliiton sivustolla === Viitteet === Luokka:Ranskalaiset jalkapalloilijat Luokka:Vuonna 1936 syntyneet Luokka:Vuonna 2021 kuolleet
Birjand

Birjand () Iranin koillisosassa sijaitsevan Etelä-Khorasanin provinssin keskuskaupunki ja aliprovinssitason hallintoalue (šahrestan). Se sijaitsee linnuntietä noin 790 kilometriä pääkaupunki Teheranista itäkaakkoon. Kaupungin väkiluku on kasvanut seuraavasti: 13 934 (1956), 25 845 (1966), 46 943 (1976), 81 798 (1986), 101 177 (1991), 127 608 (1996), 166 138 (2006) ja 178 020 (2011). ==Lähteet== == Aiheesta muualla == Luokka:Iranin kaupungit Luokka:Khorāsān-e Junoubi
Aleksandra Lindroos

Aleksandra Paulina Lindroos (27. syyskuuta 1861 Hämeenkyrö – 4. marraskuuta 1968 Tampere) oli pitkäikäinen suomalainen. Hän syntyi Hämeenkyrössä ja kuoli Tampereella 107 vuoden ja 38 päivän ikäisenä. ==Lähteet== *http://www.tuomas.salste.net/suku/vanhimmat.html Luokka:Yli satavuotiaiksi eläneet suomalaiset Luokka:Vuonna 1861 syntyneet Luokka:Vuonna 1968 kuolleet
Amalia Wallenius

Amalia Vilhelmina Wallenius (o.s. Forsman; 6. elokuuta 1867 Lohja – 24. maaliskuuta 1975 HelsinkiKuolinilmoitus. Helsingin Sanomat 27.3.1975, s. 4. (Maksullinen lähde.)) oli pitkäikäinen suomalainen. Hän syntyi Hiiden kartanon mailla Lohjan Kuntsilassa, jossa isänsä Johan Fredrik Forsman oli muonatorpparina,Lohjan kastettujen luettelot ja rippikirjat 1868 ja kuoli Helsingissä 107 vuoden ja 230 päivän ikäisenä. Nuoruudessaan Wallenius työskenteli taloudenhoitajana, ja 30-vuotiaana hän avioitui tallimies Johan Walleniuksen kanssa. Perheeseen syntyi neljä lasta. Wallenius jäi leskeksi vuonna 1931.Amalia Walleniuksen muistokirjoitus. Helsingin Sanomat 25.3.1975, s. 14. (Maksullinen lähde.) — Tämän lähteen mukaan Walleniuksen oikea syntymäpäivä oli 5.8.1967 ja kirkonkirjaan on merkitty virheellisesti elokuun 6. päivä ==Lähteet== Luokka:Yli satavuotiaiksi eläneet suomalaiset Luokka:Vuonna 1867 syntyneet Luokka:Vuonna 1975 kuolleet
Ida Sallinen

Ida Maria Sallinen (18. joulukuuta 1870 Espoo – 3. kesäkuuta 1976) oli pitkäikäinen suomalainen. Hän syntyi Espoossa ja asui myös Helsingissä ja eli 105 vuoden ja 168 päivän ikäiseksi. ==Lähteet== http://www.tuomas.salste.net/suku/vanhimmat.html Luokka:Yli satavuotiaiksi eläneet suomalaiset Luokka:Vuonna 1870 syntyneet Luokka:Vuonna 1976 kuolleet
Kukkaron herraksi

Kukkaron herraksi on talousohjelma, jossa seurataan taloudellisiin kriisiin joutuneita tavallisia ihmisiä jotka yrittävät panna raha-asiansa järjestykseen. == Ensimmäinen tuotantokausi == Ensimmäinen tuotantokausi alkoi Yle TV1-kanavalla 28. lokakuuta 2008. Juontajana toimi Kati Parkkonen, talous- ja velkaneuvojana Kirsti Lattunen ja elämäntaidonvalmentajana Anne Karilahti. Jakso Henkilö Ensiesitys 1 Peter 28. lokakuuta 2008 2 Laura 4. marraskuuta 2008 3 - 11. marraskuuta 2008 4 Piia 18. marraskuuta 2008 5 Kristiina 25. marraskuuta 2008 6 Riitta ja Timo 2. joulukuuta 2008 7 Heli 9. joulukuuta 2008 8 - 16. joulukuuta 2008 == Toinen tuotantokausi == Toinen tuotantokausi alkoi 10. tammikuuta 2010. Juontajana toimi Anna Taipale, talous- ja velkaneuvojana Kirsti Lattunen ja elämäntaidonvalmentajana Elina Haataja. Jakso Henkilö Ensiesitys 1 1. kauden Lauran ja Pertin rahaasiat nyt 10. tammikuuta 2010 2 Jussi Liimatainen 17. tammikuuta 2010 3 Virva Leimuvirta 24. tammikuuta 2010 4 Kalevi Eloranta 31. tammikuuta 2010 5 Hanna-Mari Kivinen 14. helmikuuta 2010 6 Atte Virtanen 21. helmikuuta 2010 7 Saija Kuosmanen 28. helmikuuta 2010 8 Carolina Talvismaa 7. maaliskuuta 2010 9 Ismo Arjalahti 14. maaliskuuta 2010 10 Ari ja Tiina Vilander 21. maaliskuuta 2010 == Kolmas tuotantokausi == Kolmas tuotantokausi alkoi Yle TV2-kanavalla 25. helmikuuta 2013. Juontajana toimi Nuppu Stenros ja talous- ja velkaneuvojana Kirsti Lattunen. Jakso Henkilö Ensiesitys 1 Marko Pekkarinen 25. helmikuuta 2013 2 Niko Saarinen 26. helmikuuta 2013 3 Tanja 27. helmikuuta 2013 4 Tuula 4. maaliskuuta 2013 5 Juha 5. maaliskuuta 2013 6 Emmi 6. maaliskuuta 2013 7 Aimo 11. maaliskuuta 2013 8 Tiina Raeske 12. maaliskuuta 2013 9 Iiris 13. maaliskuuta 2013 10 Tytti 18. maaliskuuta 2013 11 Kati 19. maaliskuuta 2013 12 Jari Välimaa 20. maaliskuuta 2013 == Lähteet == Luokka:Yle TV2:n televisio-ohjelmat Luokka:2010-luvun suomalaiset tositelevisiosarjat
Bellona-luokka (linjalaiva)

Bellona-luokka oli Britannian kuninkaallisen laivaston viiden 74-tykkisen kolmannen luokan linjalaivan muodostama alusluokka. == Suunnittelu == Amiraliteetti hyväksyi 31. tammikuuta 1758 Sir Thomas Sladen suunnitteleman luokan piirustuksetWinfield, Rif s. 62. Aluksista kolme ensimmäistä tilattiin 28. joulukuuta 1757. Niille varattiin nimet 1. helmikuuta 1758. Loput kaksi alusta tilattiin 13. joulukuuta 1758 ja saman aikaisesti tilattiin luokasta tehty parannellun version Arrogant-luokan kaksi alusta.Winfield, Rif s. 63 - 64 Luokan alukset olivat ensimmäisiä kuninkaallisen laivaston 74-tykkisiä aluksia, joiden tykkikansi oli etriä ja siten ne olivat uuden tyyppisten tämän kokoisten alusten esikuvina. Seuranneet Sladen suunnittelemat alukset muistuttivat Bellona-luokan aluksia ja muutokset keskittyivät pohjan muotoon. Alusten aseistuksena oli alemmalla tykkikannella 28 kappaletta 32 naulan tykkiä ja ylemmällä tykkikannella sama määrä 18 naulan tykkejä. Puolikannella oli neljätoista ja etukannella neljä 9 naulan tykkiä. Vuodesta 1807 luokan aluksilla oli puolikannellaan kuusi 12 naulan tykkiä ja kahdeksan 32 naulan karronadia. Samoin keulakannen 9 naulan tykit vaihdettiin kahteen 12 naulan tykkiin ja kahteen 32 naulan karronadiin. == Alukset == Bellona-luokan linjalaivat Nimi Telakka Kölinlasku Vesille Palvelus Kohtalo HMS Bellona Chathamin telakka 10. toukokuuta 1758 19. helmikuuta 1760 helmikuu 1760 romutettu 1814 HMS Dragon Deptfordin telakka 28. maaliskuuta 1758 4. maaliskuuta 1760 maaliskuu 1760 romutettu 1784 HMS Superb Deptford 12. huhtikuuta 1758 27. lokakuuta 1760 marraskuu 1760 tuhoutunut 1783 HMS Kent Deptford 24. huhtikuuta 1759 26. maaliskuuta 1762 huhtikuu 1762 romutettu 1784 HMS Defence Plymouthin telakka 14. toukokuuta 1759 31. maaliskuuta 1763 maaliskuu 1770 haaksirikkoutunut 1811 == Lähteet == * === Viitteet === *
BAM (elokuva)

BAM on vuonna 2008 valmistunut suomalais-virolainen dokumenttielokuva venäläisten komsomoltyöläisten haaveesta rakentaa rautatie Baikalin ja Amurin välille. Elokuvan on käsikirjoittanut ja ohjannut Jouni Hiltunen ja tuottanut helsinkiläinen tuotantoyhtiö Making Movies. == Synopsis == BAM eli Baikalin–Amurin päärata (Baikalo-Amurskaja Magistral) oli Leonid Brežnevin utopistiselta vaikuttanut suunnitelma rakentaa yli 3 500 kilometriä rautatietä ja yli 200 asemaa ja kaupunkia Etelä-Siperiaan viidessä vuodessa. Työntekijöiksi valittiin Komsomol-nuoria eli Neuvostoliiton kommunistisen puolueen nuorisojärjestön jäseniä. ”Tämä projekti tulee ratkomaan taloudelliset ongelmamme. Kehotan teitä jättämään arkielämänne ja ilmoittautumaan mukaan tähän isänmaalliseen projektiin”, Leonid Brežnev julisti maaliskuussa 1974. Ehkäpä viimeistä kertaa neuvostohallitus onnistui rekrytoimaan kymmeniä tuhansia idealistisia nuoria, jotka todella uskoivat asiaansa. He olivat BAM-radan pioneereja, jotka jättivät kotinsa ja vanhempansa Neuvostoliiton eurooppalaisissa osissa ja muuttivat Siperiaan. Filmiryhmät seurasivat vuosikausia radan rakentamista. Dokumentteja ja uutispätkiä käytettiin propagandamateriaalina sekä Neuvostoliitossa että lännessä. Viisivuotissuunnitelma radan valmistumiseksi muuttui toiseksi viisivuotissuunnitelmaksi, ja lopulta rakentaminen kesti peräti 30 vuotta. Dokumenttielokuva BAM kertoo BAM:in rakentajista – ihmisistä, jotka rakensivat omin käsin tulevaisuutensa sekä perustivat perheensä ja kasvattivat lapsensa radan varrella. Heistä tuli ensin sankareita, mutta Neuvostoliiton hajottua heidät unohdettiin. Elokuvan kaksi päähenkilöä, Aleksander Bondar ja Ivan Varsavskij, työskentelivät BAM:illa työprikaatien johtajina. Heidät nimitettiin Sosialistisen työn sankareiksi ja heistä tuli aikanaan – kiitos filmiryhmien ja television – äärimmäisen kuuluisia ihmisiä Neuvostoliitossa. == Elokuvan päähenkilöt == * Alexander Bondar * Ivan Varsavskij * Nina Filatova == Tuotantoryhmä == * käsikirjoitus ja ohjaus Jouni Hiltunen * kuvaus Tahvo Hirvonen (Jouni Hiltunen 2. kuvaaja) * äänittäjät Ivo Felt, Rein Urm * äänisuunnittelu ja miksaus Ivo Felt, Mario Narbekov/Aatomik studio * leikkaaja Anne Lakanen * leikkaajan assistentti Ville Hiltunen * graafikko Mikko Teerenhovi * säveltäjä Pessi Levanto * tuotantopäällikkö Alexander Gutman * tuottaja Virossa Piret Tibbo-Hudgings / Allfilm Oü * tuottaja Kaarle Aho / Making Movies Oy == Festivaalit == * DocPoint – Helsingin dokumenttielokuvafestivaali 2008 * Tampereen elokuvajuhlat 2008, Uutta kotimaista -sarja * Visions du Réel, Nyon, Sveitsi, 17.–23.4.2008 * Nordische Filmtage Lübeck, Lyypekki, Saksa, 29.10.–2.11.2008 == Palkinnot == * Valtion laatutuki 2008 == Lähteet == == Aiheesta muualla == * http://www.elokuvakontakti.fi/site/?lan=1&page;_id=116 * http://www.imdb.com/title/tt1520267/ * https://www.idfa.nl/industry/tags/project.aspx?id=ee1e4243-2df3-44ac-8be5-56659e994ec3 * http://mamo.fi/bam-baikal-amur-magistral/ * Luokka:Suomalaiset dokumenttielokuvat Luokka:Vuoden 2008 suomalaiset elokuvat
Ningbo Bird

Ningbo Bird Co. Ltd, usein vain Ningbo Bird () on kiinalainen matkapuhelinten ja tablettien valmistaja. Se oli suurin matkapuhelinten myyjä Kiinassa vuosina 2003–2005. Yhtiö perustettiin vuonna 1992 Fenghuassa, ja vuonna 1997 siitä tuli Kiinan suurin hakulaitevalmistaja. Ningbo Bird alkoi valmistaa matkapuhelimia vuonna 1999. Se listattiin Shanghain pörssiin seuraavana vuonna. Kun se pyrki kansainvälisille markkinoille, BIRD International perustettiin Hongkongissa vuonna 2003. Ningbo Birdillä on tutkimus- ja kehityskeskukset Chongqingissa, Hangzhoussa ja Ningbossa. == Lähteet == ==Aiheesta muualla== *Introduction of Ningbo Bird Company (chinabird.com) Luokka:Matkapuhelinvalmistajat Luokka:Kiinalaiset pörssiyhtiöt
Salatiga

Salatiga on kaupunki Keski-Jaavan provinssissa Indonesiassa noin 40 kilometriä Semarangista etelään ja noin 50 kilometriä Yogyakartasta pohjoiseen Merbabu- ja Telomoyo-tulivuorten juurella. Kaupunki on perustettu vuonna 750. Kaupungissa oli vuoden 2015 väestönlaskennan mukaan 183 631 asukasta, ja sen pinta-ala on 57,4 neliökilometriä. == Lähteet == == Aiheesta muualla == Luokka:Indonesian kaupungit
Cryptochironomus baeus

Cryptochironomus baeus on surviaissääskiin kuuluva kaksisiipislaji, joka elää Sudanissa. Luokka:Surviaissääsket
Ugandan pääministeri

Ugandan pääministeri johtaa Ugandan hallitusta, vaikka hallituksen todellinen päämies on presidentti. Ugandan pääministerin virka perustettiin ensi kerran vuonna 1962. Vuonna 1966 siihenastinen pääministeri Milton Obote kumosi perustuslain, lakkautti pääministerin viran ja julistautui presidentiksi. Vuonna 1980 pääministerin virka perustettiin uudelleen. *
Tuntematon Selkämeri

Tuntematon Selkämeri on luontoelokuva Selkämeren vuoden kierrosta. Elokuva valmistui vuonna 2011. Sen on ohjannut ja kuvannut Jouni Hiltunen sekä tuottanut Katharsis Films Oy. == Synopsis == Dokumentti Tuntematon Selkämeri vie katsojan tutkimusmatkalle Selkämeren karuun ja osin luoksepääsemättömään luontoon ja maisemaan vuoden kierrossa. Selkämeri kätkee suojiinsa rikkaan ja luonnontilaisena pysyneen merellisen elinympäristön. Se antaa elämän tuhansille pesimälinnuille, mutta samalla harvenevalle joukolle kalastajia. Selkämeren vuodenkierto on kiihkeä: se on täynnä elämää mutta myös kuolemaa. Talvella hyytävältä jäälakeudelta on vaikea löytää merkkejä elämästä. Vain yksinäinen merikotka liitää taivaalla seuranaan talviverkkoja kokeva kalastaja. Seuraa kiihkeä, elämäntäyteinen ja lajirunsas kevät, kunnes taas keskikesän tullen Selkämeren luonto hiljenee, alkaa valmistautuminen rannikon kaamokseen ja pitkään syksyyn. Selkämeren rannikolta avautuva avoin merimaisema on ikkuna menneisyyteen, kuvajainen merestä ja maailmasta, joka oli joskus tuhansia vuosia ennen meitä. Tuntematon Selkämeri on puheenvuoro tuon maiseman ja alkukantaisen meriluonnon säilyttämisen puolesta. == Tekijät == * käsikirjoitus, ohjaus, kuvaus, leikkaus, tuotanto Jouni Hiltunen * hyljekuvaukset Janne Henriksson * vedenalaiskuvaus Teemu Liakka * musiikki Markku Kopisto * äänisuunnittelu Janne Jankeri == Festivaalit ja palkinnot == * Matsalu International Nature Film Festival 2012: Paras ohjaus, Viron ympäristöministeriön erikoispalkinto, Haapsalun kaupungin erikoispalkinto * Wildlife Vaasa International Nature Film Festival 2012: Paras kotimainen luontoelokuva == Lähteet == == Aiheesta muualla == * https://www.pori.fi/uutiset/2011/09/luontodokumenttikahmipalkintoja_1.html#.VnKQKEvo_dp * http://www.hs.fi/kulttuuri/a1353818082943 * https://www.pori.fi/kulttuuri/satakunnanmuseo/luontotaloarkki/info/projektit.html Luokka:Suomalaiset dokumenttielokuvat Luokka:Luontodokumentit Luokka:Luontoelokuvat Luokka:Selkämeri